Huumor, mis ajab inimese naerma, millega ta arvestab? Ta arvestab sellega, et inimene vabaneb sel silmapilgul iseendast, kui ta naerma hakkab ja seda isegi siis, kui see naer on ainult hinges. Püüdke sellele korraks mõelda ja  tunnetada. Te leiate, et sel ajal, kui me oleme huumori, humoristlike elamuste mõju all, vabaneme me teatud viisil iseendast ja alustame teed uneluste maailma. Kuid me ei käi seda teed lõpuni, vaid lahkume sellelt üsna pea. Me jääme täie teadvuse juurde, kuid huumor viib meid uneluste tee algusesse. Seda enesekaotust väljendab naeratus, sest inimene saab enda kehalis-vaimseid elamusi väljendada kõigepealt ainult oma näoilme abil. Naerus ja naeratuses rebib end hingelis-vaimne, mida me vaimuteaduses nimetame  astraalkehaks ja minaks, teatud mõttes lahti füüsilisest ja eeterlikust. Humoristlike elamuste mõjul avardub inimene hingelis-vaimselt.